钦定古今图书集成/理学汇编/经籍典/第037卷 > 《六艺赋》封希颜
## 钦定古今图书集成/理学汇编/经籍典/第037卷 > 《六艺赋》封希颜

散琴书以吟想，多《六艺》之为仪，礼缘情而损益，乐与
道而推栘，数方穷于大衍，射不贵于主皮，书断决以
象夬，御周行而取随，则废一而不可，犹五材之并施。
且夫《礼》者，含七曜，均两仪，顺之则安，违之则危。故君
当广敬，臣亦尽规，不害物以利己，每谦尊而守卑。况
复冕旒十二，骆马千羁，会同伯侯，享献神祗者焉。人
无定，乐有曲，扣羽增智，闻商寡欲，必除怗滞之音，使
优柔以自足。然后美教化，成风俗。鲁不纳于齐人，戎
辞遗于秦穆。太史之职，推步万端，或分或至，一暑一
寒，趣乾坤之取舍，知运命之艰难。亦有弘羊心计，小
道可观，便人利国，下给上安。若乃墨妙之场，书淫之
客，转注别态，圆方自适。万仞崩云，千岩落石，垂露霑
于缃绮，飞花散于竹帛。观夫始用契以代绳，未有纸
而作策，何朴略之难同，为智巧之所易也？大射之礼，
先王是崇侯以示其所服，正无言而审同。饮少筭于
多筭，或在泽而在宫。天子用《驺虞》之节，诸侯歌《狸首》
之风。将以合雅投颂，褒德进功，敢不慎其所举。取制
于中，恐前功之相弃，“故少息而未穷。”良马四之，分镳
用壮，平心正体，自下奉上。周诹则瑶水遐通，虞巡则
苍梧可望，不远千里，惟君所向。宁止过远前驱，逐禽
左广，愿终功于造父，不见遗于师旷。繄彼庶艺，孰与
之伦？围棋好杀，夹食无亲，祈年设汉，左道亡秦。今我守则以礼，动辄随人，为百工之恒式，同六律之相循。
闻先达之格言。才难得而具美，我不贯与小人，其何
执于夫子。有馀力以学文，恐代匠而伤理。属天地之
交泰，沗侯藩之贡士，傥片善而必收，敢长鸣于知己。